CELEX: 62019TN0306
Language: et
Date: 2019-05-17 00:00:00
Title: kohtuasi T-306/19: 17. mail 2019 esitatud hagi — Graanhandel P. van Schelven versus komisjon

19.8.2019   
            
            
               ET
            
            
               Euroopa Liidu Teataja
            
            
               C 280/42
            
         
      17. mail 2019 esitatud hagi — Graanhandel P. van Schelven versus komisjon
      (kohtuasi T-306/19)
      (2019/C 280/58)
      Kohtumenetluse keel: inglise
      
         Pooled
      
      
         Hageja: Graanhandel P. van Schelven BV (Nieuwe Tonge, Madalmaad) (esindaja: advokaat C. Almeida)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni rakendusmääruse (EL) 2019/446 (1) artikli 1 lõige 3;
               
            
                  —
               
               
                  kohustada kostjat esitama kõik määruse (EL) 2019/446 vastuvõtmise menetluses tähtsust omanud dokumendid.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, milles leitakse, et komisjoni poolt ettevõtja Control Union Certifications’i (CUC) väljaarvamine Euroopa Liidu mahetoodete sertifikaatide väljaandjate hulgast näib meelevaldne, sest see põhineb valedel asjaoludel.
               
            
                  2.
               
               
                  Teine väide, et rikutud on hageja subjektiivset õigust kaitsele, et komisjon ei muuda meelevaldselt Euroopa Liidu mahetoodete sertifikaatide väljaandjatele kolmandates riikides antud volitusi. Ei ole kaitstud tema kui konkurendi huve mahetoodete turul.
               
            
                  3.
               
               
                  Kolmas väide, et CUCi tunnustamise kehtetuks tunnistamisega mahetoodetele sertifikaatide väljastajana on takistatud mahetoodete tarne juba aastakümneid kestnud kaubandussuhete raames ning hageja kui importija õigusi on otseselt kahjustatud. See kahjustamine toimus vaidlustatud määrusega, sest hageja sai importijana CUCilt kontrollsertifikaate, mis andis talle võimaluse osaleda liidus mahepõllumajandusliku toidu ja sööda turul. CUC väljastab põllumajandusettevõtjatele mahetoodete sertifikaate Musta mere piirkonnas, kust saab oma mahetooted hageja peamine tarnija.
               
            
                  4.
               
               
                  Neljas väide, et komisjon rikkus hageja õigust sellele, et tema ettevõtluse piirangud peavad olema proportsionaalsed ning tagada tuleb põhiseaduses sisalduv omandi ja ettevõtlusvabaduse kaitse.
               
            
                  5.
               
               
                  Viies väide, milles hageja põhjendab enda teist nõuet sellega, et komisjoni dokumentidega tutvumist võimaldab üldine liidu õiguses sisalduv dokumentidega tutvumise õigus, mis põhineb ausa menetluse ja ärakuulamisõiguse tagatistel, mida kaitstakse inimõigusi puudutavates asjakohastes normides.
               
            
         (1)  Komisjoni 19. märtsi 2019. aasta rakendusmäärus (EL) 2019/446, millega muudetakse ja parandatakse määrust (EÜ) nr 1235/2008, millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta (ELT 2019, L 77, lk 67).